Diari Oficial de la Generalitat Valenciana


Sumari del DOGV 9866, del 07-06-2024 (2024/5282)

Extracte de la Resolució de 24 de maig de 2024, del director general de Labora Servei Valencià d'Ocupació i Formació, per la qual s'aprova la convocatòria per a la concessió de beques i ajudes per a les persones treballadores desocupades que participen en accions formatives finançades en el marc de l'oferta formativa de Labora Servei Valencià d'Ocupació i Formació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9866

Data del DOGV
:   07-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5282


Data del document
:   24-05-2024

Organisme emissor
:   Labora Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * Labora, Servici Valencià d'Ocupació i Formació
    * Labora Servei Valencià d'Ocupació i Formació

Extracte de la Resolució de 24 de maig de 2024, del director general de Labora Servei Valencià d'Ocupació i Formació, per la qual s'aprova la convocatòria per a la concessió de beques i ajudes per a les persones treballadores desocupades que participen en accions formatives finançades en el marc de l'oferta formativa de Labora Servei Valencià d'Ocupació i Formació. [2024/5282]  
  
BDNS (identif.): 765567.  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/765567)  
  
Primer. Objecte i indicació de les bases reguladores  
La convocatòria a la qual es referix el present extracte té per objecte establir en l'àmbit de la Comunitat Valenciana els aspectes corresponents a la sol·licitud, tramitació i pagament de les ajudes destinades a les persones treballadores desocupades que participen en les accions formatives finançades per Labora Servei Valencià d'Ocupació i Formació, de conformitat amb el que es preveu en les bases reguladores d'estes ajudes, recollides en l'Orde TMS/368/2019, de 28 de març, per la qual es desplega el Reial decret 694/2017, de 3 de juliol, pel qual es desplega la Llei 30/2015, de 9 de setembre, reguladora del sistema de Formació Professional per a l'ocupació en l'àmbit laboral, en relació amb l'oferta formativa de les administracions competents i el seu finançament, i s'establixen les bases reguladores per a la concessió de subvencions públiques destinades al seu finançament, i en l'Orde EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg nacional de qualificacions professionals efectuada per les administracions competents, se n'establixen bases reguladores i les condicions per al finançament.  
  
Segon. Persones beneficiàries  
Seran persones beneficiàries de les ajudes i beques regulades en la present resolució l'alumnat desocupat que participe en les accions formatives indicades en la convocatòria.  
  
Tercer. Tipologia de les ajudes  
1. Beca per discapacitat.  
2. Ajudes de transport, manutenció i allotjament.  
3. Ajudes en concepte de la participació de dones víctimes de violència de gènere en les accions formatives.  
  
Quart. Quantia  
A càrrec de la línia de subvenció S0782 del capítol IV del subprograma 322C02 del pressupost de Labora Servei Valencià d'Ocupació i Formació per a l'exercici 2024, es destina un import global màxim de 4.900.000 euros per a atendre les sol·licituds d'ajudes i beques efectuades per l'alumnat desocupat a l'empara de la present convocatòria, que es finançaran:  
- Amb fons finalistes del Ministeri de Treball i Economia Social, per a atendre les sol·licituds de beques i ajudes a l'alumnat desocupat que participe en la formació vinculada al Catàleg d'especialitats formatives de l'àmbit laboral i no dirigides a l'obtenció de certificats professionals i la formació amb compromisos de contractació, per un import de 975.000,00 euros.  
- Amb fons del Ministeri d'Educació, Formació Professional i Esports, per a atendre les sol·licituds de les beques i ajudes a l'alumnat desocupat que participe en la formació vinculada el desenvolupament de les accions formatives en l'àmbit de la formació professional per a l'ocupació vinculada al Catàleg nacional de qualificacions professionals i dirigida a l'obtenció de certificats professionals, per un import de 3.925.000,00 euros.  
  
  
Quint. Termini de sol·licitud  
Les persones beneficiàries que participen en les accions formatives, d'acord amb la convocatòria a la qual es referix el present extracte, presentaran les sol·licituds en els següents terminis:  
a) Per a l'alumnat participant en accions formatives finalitzades amb anterioritat a la data de publicació d'esta resolució, el termini de presentació de sol·licituds serà d'un mes a partir de l'endemà de la publicació de la present resolució en el DOGV.  
b) Per a l'alumnat participant en accions formatives que es finalitzen en data posterior a la publicació d'esta resolució, el termini de presentació de sol·licituds comprendrà des de la data d'inici de l'acció formativa fins a un mes posterior a la finalització d'aquesta.  
  
València, 24 de maig de 2024.- El director general de Labora Servei Valencià d'Ocupació i Formació: Antonio Galvañ Diez.